Hallo na twee weke se stilte hier by Nuus uit die kantoor...
Aardklop was 'n groot sukses. Ons het bykans 120 besoekers gehad en die onderhoude het mooi geloop. En dit was 'n lekker klop gewees. Dankie aan Junior Jack Transport wat ons hoofborg vir Aardklop 2018 was en al die ander borge ook. Die personeel het alles uitgehaal om Aardklop seepglad te laat verloop.
Ons sien verblywend uit na 2019 se geklop en Overvaal beplan om ons grondgebied by Aardklop te vergroot.
Ook 'n groot dankie aan Frans Swart en Lefra produksies wat ons na 'n heerlike kuier genooi het tydens Aardklop. Ons het lekker saam die spelers van "My vrou se man se mannetjie" gekuier en gebraai. Wat 'n voorreg. Hier is 'n foto of twee wat ons nog nie geplaas het nie wat tydens aardklop geneem is...
Anna Davel lag uit die maag!
Een van die spelers van LAASTE MANGO
vat so "ietsie" op die boombox
Gladys is nie meer teen die tyd lus vir fotos nie ...
Mense neem fotos saam Chris na sy onderhoud...
Hanli en Lizz maak reg vir 'n tango...
ean Miles was die jaar by Aardklop, ek het hom vir die tweede keer gesien - en die keer meer van hom op die verhoog ervaar. Ek hou daarvan om my eie "nuweling van die jaar" tydens Aardklop te "kroon" - en die titel is in 2018 Sean sin. Ek het reeds met 'n paar mense in die bedryf gesels - ek hoop regtig Sean kan nog 'n groter kans kry. 'n Groter kans. Die mannetjie is goed!
Hier en daar na 'n produksie gaan kyk - almal goed. Welgedaan aan elke een wat deel was van Aardklop. Sien onder die vrae, soos geantwoord deur die Aardklop span.
Hoeveel mense was by vanjaar se fees?
Ongeveer 45 000 net op die feesterrein. In totaal so 70 000 besoekers aan die fees.
Hoeveel produksies was daar?
So 85 (sonder visuele kuns, boekgesprekke, diskoersgesprekke, oop verhoë op die terrein en stand-up komedie)
Hoeveel produksies het nou gedebuteer?
Meer as 30 debuutproduksies
Hoeveel kunstenaars was betrokke met die fees?
450 (sonder visuele kuns, boekgesprekke, diskoersgesprekke, oop verhoë op die terrein en stand-up komedie)
Datums sal bekendgemaak word na Aardklop se direksievergadering in November. Die fees vind gewoonlik in die Oktober-vakansie plaas.
En dit was ons Aardklop 2018... sien julle volgende Jaar weer!!
Komende Sondag (21 Oktober 2018) bied Overvaal Stereo die COUNTRY BONANZA FAMILIEDAG aan saam met Lance James, Clive Bruce, Jody Wayne, Barbara Ray, Tommy Dell en Manie Jackson in Klerksdorp!
Kaartjies kos slegs R110 per persoon en ons word aangebied by Goudkop Laerskool se saal. Dankie aan Mara van den Berg wat aan stuur van die reëlings staan saam met my en dat hulle altyd Overvaal Stereo se goedgesind is.
Ons nooi jou om jou mandjie te pak en saam te kom kuier. Bring die familie - ons kan slegs 20 tafels in die saal in kry. Daar is 'n stalletjie of drie ook gereël. Ons doel - familie kom kuier saam en ondersteun die stasie en so ook die legendes en vir Manie.
Dankie aan elke een wat reeds 'n kaartjie of tafel gekoop het.
Dan het Hanneli Barkhuizen deel geword van die kantoor en gaan ook weer haar eie programme hê. Sy het tydens Aardklop al ingeval, welkom Hanna. Almal werk reeds heerlik saam jou. Sy is in die kantoor saam Bernus. Ons is bevoorreg om jou terug te hê. Mag jy lank en gelukkig saam ons werk.
Andersins gaan dit goed by ons. Ons saai uit, kuier en vertel. Maak musiek en speel "plate". Overvaal Stereo se 25ste bestaansjaar het baie hoogtepunte vir ons almal saam gebring.
Ons kan nie altyd alles kom deel nie - maar by die stasie loop dinge mooi as mens in ag neem waar ons 'n jaar terug was. Almal trek saam om die wa deur die drif te kry. Dankie aan die span, dankie Johan van der Merwe en Stephanie. En dankie ons Hemelse Vader wat die stasie in die holte van Sy hand hou. Dit is op die einde van die dag al waar ons wil wees!
Die eerste goeie reën het in ons gebied geval. |Nie noodwendig hier in Viljoenskroon nie, maar oral om ons. Ons is so dankbaar. En so is somer 2018 hier. Ons bid vir 'n goeie reën seisoen vir ons boere.
Dankie vir die inloer hier. Geniet julle week en laat dit goed gaan.